**Pályázat Európai Tehetségponttá váláshoz**

Az ECHA 2014-es Közgyűlése beleegyezett abba, hogy az ECHA támogatást, szabályozást és útmutatást biztosítson az **Európai Tehetséggondozó Hálózat** kialakításához. Az Európai Tehetséggondozó Hálózat céljai és egyéb részletek megtalálhatóak a <http://echa.info/images/documents/high-ability/European-Talent-Support-Network-ECHA-General-Assembly.pdf> címről letölthető dokumentumban. Az **Európai Tehetségközpontok képezik a Hálózat fő csomópontjait**. Az első 14 Európai Tehetségközpontot (a listájukat lásd itt: [http://echa.info/130-beaking-news-the-first-fourteen-európai-talent-centres](http://echa.info/130-beaking-news-the-first-fourteen-european-talent-centres)) 2015 júliusában akkreditálták, és 2015. szeptember 29-én kezdtek el dolgozni az Európai Tehetséggondozó Hálózat kialakításán.

**Az Európai Tehetségpontok lesznek az Európai Tehetséggondozó Hálózat csomópontjai.** A kialakulóban levő Európai Tehetséggondozó Hálózat fő csomópontjai (Tehetségközpontok) és csomópontjai (Tehetségpontok) nem jelentenek hierarchikus struktúrát. Az Európai Tehetségközpontokat koordinációs központoknak kell tekinteni. Az Európai Tehetségpontokat arra bíztatják, hogy alakítsanak ki kapcsolatokat a többi Európai Tehetségponttal vagy Központtal. **Az Európai Tehetségpontokat egy Európai Tehetségközpont regisztrálja.** Az Európai Tehetségpontként való bejegyzés kérelmezését ugyanazon ország vagy egy, az alábbiakban megadott lista szerinti ország Európai Tehetségközpontjának kell elküldeni. A regisztrációs folyamat során az Európai Tehetségközpont ellenőrzi az Európai Tehetségpont által benyújtott adatokat. A bejegyzett Európai Tehetségpontok részt vehetnek az Európai Tehetséggondozó Hálózat együttműködésében és szerepelni fognak az Európai Tehetségtérkép listáján.

**Az Európai Tehetségközpontok felhívják az európai tehetséggondozó szervezeteket, hogy pályázzanak arra, hogy Európai Tehetségpontok legyenek!**

Pár példa a lehetséges Európai Tehetségpont szervezetekre:

Főként tehetséggondozásra összpontosító szervezet/intézmény: kiemelkedő képességű fiatalok (és/vagy idősebbek) kutatása, azonosítása, fejlesztése (pl. iskolák, egyetemi tanszékek, tehetségközpontok, kiválóság-központok, tehetségfejlesztésre fókuszáló művészeti vagy sportszervezetek, civil szervezetek stb.);

a tehetséggel kapcsolatos szakpolitikát alakítja országos vagy nemzetközi szinten (minisztériumok, helyi hatóságok);

tehetséggondozási programmal rendelkező üzleti vállalatok (tehetségazonosítás, vállalati felelősségvállalási programok, kreatív légkör);

tehetséggondozási programokban résztvevő fiatal (és/vagy idősebb) személyek szervezetei;

kiemelkedő képességű gyermekek szüleinek szervezetei;

a fenti típusú szervezetek ernyőszervezete (hálózata)

Az Európai Tehetségpont:

* rendelkezik tehetséggel kapcsolatos stratégiával/akciótervvel (pl. azonosítás, különféle -- többek között komplex – támogatási formák, gazdagítás, versenyek stb., kutatás, oktatás, képzés, tananyagfejlesztés, pályatervezés stb.) és legalább egyéves gyakorlattal a terv gyakorlati megvalósítása terén;
* kész megosztani az információkat a tehetséggondozási gyakorlatairól és egyéb tehetséggel kapcsolatos ügyekről más Európai Tehetségpontokkal és Európai Tehetségközpontokkal (pl. programok, stratégia/akcióterv megosztása, célcsoportok igényei, adatok legalább egyéves gyakorlata alátámasztására, jó gyakorlatok/kutatási eredmények a weben, közös konferenciák megszervezése/részvétel, közös tehetségnapok megszervezése/részvétel stb.);
* kész együttműködni más Európai Tehetségpontokkal, ideértve a közös programokban való részvételt, más Európai Tehetségpontok kapcsolódó programjainak elősegítése, nyitottság más európai tehetségpontok képviselőinek, szakértőinek és/vagy tehetséges fiataljainak (és/vagy idősebb személyeknek) a fogadására.

**Ha pályázni akar, töltse ki az INNEN letölthető Pályázati Űrlapot, és küldje el az Európai Tehetségközpont alább megadott e-mail címére legkésőbb 2016. január 1-ig!** Ez a Pályázati Felhívás közzétehető, és a pályázatok benyújthatók a pályázó anyanyelvén is, de a nem angol anyanyelvű Európai Tehetségpont jelölteknek képesnek kell lenniük kommunikálni legalább még egy európai nyelven az anyanyelvükön kívül, és a fogadó, Európai Tehetségközpontnak biztosítania kel, hogy a pályázat összegzését angolul is beadják vagy lefordítsák angolra. Az Európai Tehetségpontokat minden harmadik évben újraértékelik, hogy kiderüljön, továbbra is megfelelnek-e a kritériumoknak.

Az alábbi e-mail címekre lehet elküldeni az Európai Tehetségpont pályázatokat vagy a pályázati folyamattal kapcsolatos további kérdéseket.

**Ausztria:** Institute TIBI: [elisabeth.halmer@kphvie.ac.at](mailto:elisabeth.halmer@kphvie.ac.at) vagy ÖZBF: [johanna.stahl@oezbf.at](mailto:johanna.stahl@oezbf.at)

**Belgium** (Franciaország és Luxemburg pályázatait is fogadják): [tessa.kieboom@exentra.be](mailto:tessa.kieboom@exentra.be)

**Cseh Köztársaság:** (Lengyelország pályázatait is fogadják): [zelenda@nidv.cz](mailto:zelenda@nidv.cz)

**Németország:** [ch.fischer@uni-muenster.de](mailto:ch.fischer@uni-muenster.de)

**Magyarország:** [csilla.fuszek@europeantalentcentre.hu](mailto:csilla.fuszek@europeantalentcentre.hu) (Bulgária, Románia, Moldova, Oroszország,Szerbia és Ukrajna pályázatait is fogadják)

**Írország:** (az Egyesült Királyság pályázatait is fogadják): [colm.oreilly@dcu.ie](mailto:colm.oreilly@dcu.ie)

**Olaszország:** (Ciprus, Görögország, Portugália és Spanyolország pályázatait is fogadják): [gifted@roncoroni.eu](mailto:gifted@roncoroni.eu)

**Litvánia:** (Belorusszia, Észtország, Lettország és Ukrajna pályázatait is fogadják): [leonas.narkevicius@gmail.com](mailto:leonas.narkevicius@gmail.com)

**Hollandia:** (a Skandináv országok pályázatait is fogadják): [l.hoogeveen@its.ru.nl](mailto:l.hoogeveen@its.ru.nl)

**Szlovákia**: [jana.klagova@leaf.sk](mailto:jana.klagova@leaf.sk)

**Szlovénia:** (Albánia, Bosznia-Hercegovina, Horvátország, Koszovó, Macedónia, Montenegró és Szerbia pályázatait is fogadják): [mojca.jurisevic@pef.uni-lj.si](mailto:mojca.jurisevic@pef.uni-lj.si)

**Svájc**: [victor.mueller@fhnw.ch](mailto:victor.mueller@fhnw.ch)

**Törökország:** a kaukázusi térség országai, valamint Azerbajdzsán, Kazahsztán, Kirgizisztán, Türkmentisztán, Tadzsikisztán és Üzbegisztán pályázatait is fogadják): [ugursak@gmail.com](mailto:ugursak@gmail.com)